Станокта башҡарылған эштәре стилистикаһы буйынса төрлө : тәүге осорҙағы һүрәттәрендә “ ҡырыҫ стиль ” йоғонтоһо һиҙелә , уларға һындарҙың ҡатып ҡалыуы , тыйнаҡ колорит хас ( « “ Уңыш ” колхозы һауынсылары » , 1988 ) ; традицион пейзаждар ( “ Ҡышҡы ауыл ” , 1989 ) — шартлы рәүештә хәл ителгән киңлек һәм символ мәғәнәһендәге төҫтәрҙә ижад ителгән кубофутуристик фантазиялар менән ( “ Мари ауылы өҫтөнән өйрәктәрҙең осоуы ” , 1992 ) , етди портреттар ( “ Балта оҫтаһы Рафаил ” , 1988 ) тематик картиналарҙың образ-символдары ( “ Ҡорбан килтереү ” , 1993 ) менән алмашына .